Areṭṭař n wawařen
Aṭṭas n iřsawen n ddunect carcen ak wayawya tusna (knowledge) d wareṭṭař n wawařen (loanwords). Řebda wenni ijehden (bu wagra) i yareṭṭřen i umeẓruḍ. Maca ameẓrud řa d netta ɣares min i ɣa yini. Xseɣ ad iniɣ s manaya aqa waxxa xmi itiři iřes n tmurt ijhed, war ixs ca ad yini aqa war itmetti ca. Aṭṭas n iřsawen areḍřen awařen zi Tlatinect, Talatinect war teqqim maca inni i xas d iksin awařen qqimen ddaren, amcnaw min imsařen i Tmaziɣt.
Xmi ca n yiřes yarezzu x ca n wawař uca war t itiff deg iyyar niɣ deg wazzay nnes (amawal), itraḥ yareṭṭeř it id zi manis nneɣni. Areṭṭař n wawař řebda iqqen ɣar umezruy n tmurt. Kuř awař ɣares ameddur nnes (řɛumur), amcnaw tafukt (tfuct) nettat ussan nnes mɣaren x wussan n wartu (latin= hortus/hortum/horti). Minzi ǧan ca n wawařen war tmettin, war tweddaren u amenni i ɣa qqimen ssemrasen ten iwdan meřmi mma u mani mma. Areṭṭař n wawařen war iǧi ca d ict tmesract řebda tecna. Xmi i d itadef ca n wawař d amaynut ɣar ca tuylayt mammec mma tegga, itirar as di tseddast (syntax). Qqaren imesnilisiyen (linguists) aqa areṭṭař n wawař ireqqef marra azzay n tesnawalt zeg iznaggaɣen (semi-consonnes) ɣares ař temkussna (semantic). Nniɣ sennej aqa ameẓruḍ ɣares min ɣa yini, xseɣ ad iniɣ aqa awař itɣima d amuṭṭi (variable); ijj itic i wenneɣni, ussan tennḍen, awařen tsaran zi tmurt ɣar tenneɣni. Ad awem iniɣ mammec: ad nexẓar rexxu manis d ikka wawař n ‘ssukkar’ d Mammec igga ař ami idweř itsara zi tmurt ɣar tenneɣni.
Tuylat n zic n Dravidian tewc as awař-a i tuylat n Sanskrit ‘sharkara’, Sanskrit taḍeř as t i Iran ‘shakar’, Iran tarḍeř as t i waɛraben ‘succarun’, Aɛraben areṭṭeř nni i Wtařyan ‘Zucchero’ (middle Latin), ineggura ya sseɛdun as t i ifransisen ‘sucre’. Uca ammu i yeqqim itsara zi tmurt ɣar tenneɣni. Am mammec nessen war din iǧi ca n ijj izemmar ad issiweř břa areṭṭař. Rexxu ad nexẓar awařen i d yudfen zi Tlatinict ɣar Tmaziɣt nneɣ.
Awařen n Tmaziɣt: Awařen n Tlatinect: s tegřanzect:
abril/abruri aprilis april/freeze
asnus asinus ass
aqninni cuniculus rabbit
abaw/ibawenn fabae bean
andrar/annar area area
atmun (n wesɣar) temonem rudders
azebbuj acerbus bitter
zzebbuj acerbus wild olive
furnu furnus oven
fiǧus/afullus pullus chick
tawwart/tabburt porta door
wartu,wartan hortus/hortum/horti garden
fiřu filum thread
rectu lectus bed
tayda taeda pinewood
třima celum chisel
tyuya iugum/yugum pair
iyyar, iger ager field
(ait) cicar cicer/kiker chickpea
zayru, azaglu Jugulum yoke
Zeg ijj n uɣezḍis nneɣni, ntaf awařen n Tmaziɣt udfen ɣar Tlatinect. Ɛad war nessin ca uṭṭun n warařen n Tmaziɣt i iǧan di Tlatinect. U war ntettu ca ɛawed umi udfen Imaziɣen (taqbič n Meshwesh) ɣar tmurt n Miṣr, mani idweř Shoshenq d FIRƐAWEN amezwar, zeg Imaziɣen, i iḥekmen tammurt n Miṣr. Jjin din řatar nsen s wawařen n Tmaziɣt amcnaw Amon (Amun), wa tuɣat d ijj zeg waṭṭas n irebbiten n Imaziɣen, Amun-a tuɣat d arebbi n tfuct (sun), n uṣemmiḍ (wind) u n umensif (fertility). Wenni umi qqaren S. GSELL (1913: 312) inna x yiřes n Hesechius, ijj n umesnaw d Agriki, aqa Imaziɣen tuɣa qqaren as Amon i wḥewri. Ntaf uřa d isem n Miṣr n zic tuɣa qqarnas: Egypt. Egypt-a tus-dd zi kemet, kemmet qqarent i tmurt tabarcant (black land). Aẓwar-a n wawař ntaff it di Tmaziɣt. K.M.T: ikmed, icmeḍ; xmi tcemmeḍ ca n řḥajjet, teddakkʷař d tabarcant. Ad yiři Imaziɣen ufin tammurt-a ɣares cař d buʷrreṣ d abarcan, niɣ ufin tet tecna i tyarza, sminzi tammurt tabarcant ttic řɣiǧet i wi iǧan nnes. Nitni ɣarsen tammurt tazuggʷaɣt amcnaw sseḥra; awař n desert (sseḥra) (the red land) ikked zi Truglifect- deshret (dSr.t, fem.) Ad nedweř ɣar wawařen n Tlatinect ntaf midden ksin zzayes min ictaben.
awařen n Tlatinect: awařen n Tmaziɣt: s tegřanzect:
pithécos, pithe biddu ape
addax (nasomaculatus) addax(niɣ tafunast n řexra) antilope
bubal buffalo
elu/telut/elwan (Touareg) (elephantum) elephant
Rossler (1942: 295) inna aqa din ijj n wecrac deg wawař jar Tagrikect eλέφavtaς (elephant) d ijj n wawař tuɣa iǧa zic ɣar Imaziɣen qqaren as eleb. S ennej i manaya, mařa nessars tiṭṭwin nneɣ x –ilef-iřef,ilfan-; ntaff yudes i –elephant-, min ibedřen da? F n ilef idweř d P deg iřsawen nneɣni, amcnaw mammaec twaram swadday:
Ilef (tileft) ====================> elephantum
Ilfan ====================> elephanti
F==============> p
Amc i dawem nniɣ sennej, areṭṭar n wawařen yudef di tusna d wemsawaḍ jar řegnus. ɛawed din aṭṭas n iřsawen areḍřen awařen i iřsawen nneɣni war qqimen ddaren!
Aṭṭas n iwdan qqaren as aqa Tmaziɣt teccur s Taɛraft, maca mařa nexzar swadday i wawaren-a ad taffem belli ina umi neqqar neccin d awařen n Taɛraft, aqa war ǧin ca nican d Taɛraft; Taɛraft tarḍeř řa nettat x midden.
Iblis: διaϐoλoς diabolos
Iqlīm: kλίua klima
inǧīl: euaYYέλιov evangelion
barqūq: δauάσknvo praecox
biṭāqa: πιttakιov [pittakion] ticket
ẖarīṭa: xaptnς carte [khartês]
ǧinn: δaίuovaς demon genius
dirham: δpaxuή dirham [drakhmê]
daftar: διφθέpa notebook [diphthera]
ṣirāṭ: oδός street [stratos]
firdaus: πapaδeισoς paradise [paradeisos]
qanun : kavwv canon [kanon]
qaṣr: kάσtpo castle [castrum]
qalam: kάλauoς pen [kalamos]
qamīṣ: πoukάuισo shir shirt [camisia]
marǧān: uapYapίtnς coral [margaritês
awařen zi iran:
ʾustāḏ: professor
dustūr: chart/constitution
dīwān: cabinet
sirwāl: pantaloon
finǧān: cup
fūlāḏ: steel
numuḏaǧ: example/sample
handasa: geometry, architecture, engineering
Aɛraben areḍřend uřa zi Tsumarect:
tājir: damgar trader
ǧasara: gish-ur bridge
faẖẖār: bahar clay
kursiy: guza armchair
Aɛraben areḍřend uřa zi Tsanskrit:
az-Zuhara: sukra Venus planet
filfil: pippala pepper
laymūn: nimbu citron, lemon
baṭṭīẖ: biṭka melon
timsāḥ: meseh crocodile
sayf: sef sword
Aɛraben areḍřend uřa zeg iřes n Armaniyyen amcnaw ward: vard (rose-flower); areḍřend ɛawed x Icinweyyen ṭūfān: tai-fu, (deluge-inondation). Xmi neqqar s Taɛraft:
Handasa iblis wa ljinn bi lqalami wa ssayfi wa lfuladi wa bi lqanuni addusturi jasaru siraat al firdawsi taḥta iqlimi alqasri. Namudajuhum fi al injjili wa attawrati ka finjanin mina assansabili. Ya’kuluna mina al marjan wa llaymun, wa lbarquq.
.هندس ابليس و الجن بالقلم والسيف والفولاذ. وبالقانون الدستوري جسرو تحت اقليم القصر, نموذجهم في الانجيل والتوراة كفنجان من السنسبيل. ياكلون من المرجان والليمون والبرقوق
Marra awařen i twaram sennej war ǧin ca d Taɛraft. Min iqqim nican d Taɛraft drus n wawařen amcnaw [d…d]. Ad yiři tesřim i inni i daneɣ iqqaren aqa Tmaziɣt teccur s wawařen n Taɛraft, mařa tarzud deg iẓewran n wawařen n waɛraben, war ssineɣ ma ad taffed ca uřa ad teqqimed tsarid zi tuylat ɣar tenneɣni ḥuma ad tesned manis d ikka wawař d wi yareḍřen x wenneɣni.
Ijj n twara Amirikan d Japan tuɣa tmenɣan x reswaq n tḍuft minzi Japan tuɣa tejhed u temneɛ ssuq. Deg 1935 tekkar Umirika tessufeɣ-d řa nettat ca n řkettan d taɣennant x Japan. Uca nnan: ‘now you lousy old Nippon’ (rexxu cem a tawessart n japan iqejḥen); ssenni ksin waɛraben (d midden) zi kuř awař ijj n řḥaf:
now you lousy old Nippon
n y l o n = nylon
Din ɛawed ijj n marka nneɣni n wareṭṭař, amcnaw: Kateteria = Café-tea-area = řqehwa-atay-amcan.
uřa d awařen n isimiten niɣ n iḥenjeren imeẓyanen i iǧan war ḥwijen ca aṭṭas n uxarres, ntafi ten usin-d zi tuylatin n midden, amcnaw abuɛbuɛ= البعبع, neccin neqqar as s Tmaziɣt ‘buɛɛu’, arḍren tid waɛraben x Thiroglifect: بوبو tuɣat d isem n ijj n lɛifrit ssaggʷaden zzayes iḥenjeren imezyanen.
Ntaff ɛawed مم.mummu, ikke-d zi Thiroglifect (din wi iqqaren zeg iqibṭiyyen) waxxa rexxu ssaggʷaden zzayes iḥenjeren imeẓyanen maca zic tuɣa ixs ad yini ‘macca’ (mum).
Aqa din ɛawed ijj n wawař qqarent i xmi ca n uhenjer niɣ asiymi ixs ad iḥada ca n řḥajjet d taɛeffant; qqaren as waɛraben uřa d neccin akidsen كخ, kixx, awařa yuse-d zi Troligrifect, ixs ad yini: ijj n tmesřact war tecni.
1 bubalis
kab_Latn kab_Latn kab_Latn kab_Latn kab_Latn eng_Latn kab_Latn som_Latn tgl_Latn eng_Latn kab_Latn kab_Latn kab_Latn bjn_Latn srd_Latn lim_Latn eus_Latn eng_Latn cat_Latn vie_Latn cjk_Latn mos_Latn sun_Latn kab_Latn fuv_Latn kab_Latn kab_Latn sag_Latn kab_Latn sot_Latn ibo_Latn kab_Latn bug_Latn som_Latn mlt_Latn kab_Latn kab_Latn ell_Grek mlt_Latn epo_Latn est_Latn eng_Latn ron_Latn gla_Latn ell_Grek min_Latn fao_Latn nso_Latn ace_Latn lmo_Latn tpi_Latn ell_Grek glg_Latn sag_Latn oci_Latn eng_Latn eng_Latn pag_Latn fao_Latn lvs_Latn eng_Latn knc_Latn ron_Latn eng_Latn hau_Latn knc_Latn gla_Latn ron_Latn bjn_Latn bug_Latn umb_Latn jav_Latn kab_Latn cym_Latn kab_Latn hau_Latn ara_Arab kab_Latn kab_Latn eng_Latn fin_Latn kab_Latn kab_Latn kab_Latn kab_Latn ltg_Latn